CELEX: C2004/168/14
Language: da
Date: 2004-06-26 00:00:00
Title: Sag T-142/04: Sag anlagt den 14. april 2004 af Cargill BV mod Kommissionen for De Europæiske Fællesskaber

26.6.2004   
            
            
               DA
            
            
               Den Europæiske Unions Tidende
            
            
               C 168/8
            
         Sag anlagt den 14. april 2004 af Cargill BV mod Kommissionen for De Europæiske Fællesskaber
   (Sag T-142/04)
   (2004/C 168/14)
   Processprog: nederlandsk
   Ved De Europæiske Fællesskabers Ret i Første Instans er der den 14. april 2004 anlagt sag mod Kommissionen for De Europæiske Fællesskaber af Cargill BV, 's-Gravenhage (Nederlandene), ved H.J. Bronkhorst og J.F. van Nouhuys.
   Sagsøgeren har nedlagt følgende påstande:
   
               I.
            
            
               Den beslutning, som Kommissionen for De Europæiske Fællesskaber den 5. januar 2004 rettede til sagsøgeren, annulleres.
            
         
               II.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren bestrider beslutningen om, at fritagelsen for importafgifter ikke var begrundet i et særligt tilfælde. Beslutningen blev vedtaget, efter at Domstolen annullerede Kommissionens beslutning K/2000/485 endelig udg. i sag C-156/00, Kongeriget Nederlandene mod Kommissionen (1).
   Sagsøgeren indførte majs til EF under toldproceduren for aktiv forædling. Majsen skulle forarbejdes til glukose, der derefter blev udført. Sagsøgeren havde i denne henseende de nødvendige bevillinger for ækvivalensordningen. Kommissionen fastslår i den anfægtede beslutning, at den udførte glukose ikke udelukkende var fremstillet af majs, men også af hvede hidrørende fra fællesskabsmarkedet. De nederlandske myndigheder opkrævede derefter de skyldige importafgifter. Kommissionen afviste i den anfægtede beslutning ansøgningen om fritagelse for denne afgiftsskyld.
   Sagsøgeren har til støtte for søgsmålet for det første gjort gældende, at retten til forsvar er tilsidesat. Nærmere bestemt har den anført, at kontradiktionsretten og retten til aktindsigt er tilsidesat.
   Sagsøgeren har endvidere gjort gældende, at artikel 13 i forordning nr. 1430/79 (2) om godtgørelse af eller fritagelse for import- eller eksportafgifter er tilsidesat, samt artikel 239 i forordning nr. 2913/92 (3) om indførelse af en EF-toldkodeks og artikel 905-909 i forordning nr. 2454/93 (4) om visse gennemførelsesbestemmelser til forordning nr. 2913/92 er tilsidesat. Sagsøgeren har også gjort gældende, at begrundelsespligten i artikel 235 EF er tilsidesat.
   Sagsøgeren har gjort gældende, at Kommissionen med urette fandt, at sagsøgeren åbenlyst udviste passivitet med hensyn til opfyldelsen af betingelserne for bevilling til aktiv forædling. Ifølge sagsøgeren havde glukosen til udførsel, der var fremstillet af hvede og majs, de samme egenskaber som glukose fremstillet udelukkende af majs. Sagsøgeren har endvidere anført, at begge produkter henhører under den samme KN-kode. Ifølge sagsøgeren er det eneste, den kan bebrejdes for, at den delvist udførte glukosen efter udløbet af den i bevillingen fastsatte seksmånedersfrist.
   Sagsøgeren har afslutningsvis anført, at proportionalitetsprincippet er tilsidesat.
   
      (1)  Domstolens dom af 13.3.2003, sag C-156/00, Nederlandene mod Kommissionen, Sml. I, s. 2527.
   
      (2)  Rådets forordning (EØF) nr. 1430/79 af 2.7.1979 om godtgørelse af eller fritagelse for import- eller eksportafgifter (EFT L 175, s. 1).
   
      (3)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).
   
      (4)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1).